་མི་འགྲུབ་པས་རིགས་མཐོ་བའི་རྟེན་
འཛིན་པ་དང་། ནད་བུ་ཅན་གྱིས་རང་གཞན་གྱི་དོན་མི་འགྲུབ་པར་མཐོང་ནས་
ནད་མེད་པའི་ལུས་རྟེན་འཛིན་པ་དང་།
འཛིན་པ་སོགས་ཀྱི་དོན་དུ་གྲོང་འཇུག་བྱེད་དོ།
ན་སོ་རྒས་པས་གཞོན་པའི་ལུས་རྟེན་
།ཇི་ལྟར་བྱེད་པའི་ཚུལ་ལ་འདི་
བའི་བླ་མ་རྣམས་གསུམ་དུ་བྱེད་པའི་དང་པོ་སྦྱང་བ་ནི།
རླུང་སེམས་གཉིས་ལ་
དབང་ཐོབ། ་ ཚེ་འདིར་གཞན་དོན་འགྲུབ་པར་མཐོང་ཞིང་། སེམས་ཅན་ལ་སྙིང་
རྗེ་ཚད་མེད་དང་ལྡན་པའི་གང་ཟག་གིས་གྲོང་དུ་འཇུག་པའི་མན་ངག་ཉམས་སུ་་
བླང་བར་བྱ་སྟེ། ཤིན་ཏུ་དབེན་པའི་གནས་སུ་གཡོག་དང་བཅས་ཏེ་བྱ་བྱེད་ཀྱི་
གཡེང་བ་སྤངས་ནས་ཡི་དམ་དང་རྟེན་བཀྲམ། མཆོད་པ་བཤམས། མཚམས་
དམ་པར་བཅད་དེ། རང་གི་མདུན་དུ་ཚོན་རྩི་ནག་པོས་བྱུགས་པའི་མཎྜལ་གྱི་
430

སྟེགས་བུ་བྱ། དེའི་དབུས་སུ་ཐོད་པའི་མཐིལ་དུ་རྡོ་རྒྱུས་ཀྱིས་ཡི་གེ་ཧཱུཾ་གསལ་བར་
བྲིས་ལ། རང་ཡི་དམ་གྱི་ལྷར་གསལ་བའི་ངང་ནས་ཡན་ལག་བདུན་པ་བྱ། རང་
གི་སྙིང་གི་ནང་དུ་ཡི་གེ་ཧཱུཾ་གསལ་བར་བསྒོམས་ལ། སྣ་བུག་གཡས་ནས་རླུང་རྒྱུ་
བའི་དུས་སུ་སྙིང་གའི་ཧཱུཾ་དེ་ཉིད་རླུང་ཕྱིར་རྒྱུ་བ་དང་བསྡོངས་ནས།
གཡས་ནས་འཐོན་ཏེ་ཐོད་པའི་ཧཱུཾ་ལ་ཐིམ་པར་བསམ་ཞིང་རླུང་ནང་དུ་མི་རྔུབ་་་་་
པར་ཕྱིར་གཟུང་ངོ་། །མ་ཐུབ་པ་དང་ནང་དུ་དལ་བུས་རྔུབ། ཡང་ཕྱིར་འགྲོ་དུས་
སྣ་བུག་
སྔ་མ་ལྟར་བྱའོ། །དེ་ལྟར་ཡང་ཡང་བསྒོམས་པས་འབྱོངས་པའི་རྟགས་ཐོད་པ་
འགུལ་བ་དང་འཚག་པ་དང་འཕར་བ་སོགས་འབྱུང་ངོ་། །དེ་ནས་སད་པ་ནི་མི་
རོ་གསར་པ་མ་ཉམས་ཤིང་། རྨ་འབྲས་སོགས་མེད་པ།
རིམས་དང་འབྲུམ་བུ་
སོགས་ཀྱིས་ཤི་བ་མིན་པའམ། ཡང་ན་ཕྱུགས་ལ་སོགས་པའི་རོ་གཙང་ཞིང་མ་
ཉམས་པ་ཞིག་བཙལ་ལ་ཆུ་གཙང་མས་ཁྲུས་བྱས། ཡིད་དུ་འོང་བའི་རྒྱན་བཏགས་
ལ། མདུན་གྱི་མཎྜལ་གྱི་སྟེང་དུ་སྐྱིལ་ཀྲུང་ངམ་ལུས་ལེགས་པར་བཅོས་ལ་བཞག
དེ་ནས་རང་དང་རོ་གཉིས་ཀའི་སྙིང་གར་སེམས་ཀྱི་རྟེན་ཡི་གེ་ཧཱུཾ་རེ་བསམས་ལ།
རང་གི་སྙིང་གའི་ཧཱུཾ་དེ་རླུང་ཕྱིར་འགྲོ་བ་དང་བསྡོངས་ནས་སྣ་བུག་གཡས་ནས་་་་་
འཐོན་ཏེ་རོའི་སྣ་བུག་གཡོན་ནས་ཞུགས་ནས་སྙིང་གའི་ཧཱུཾ་ལ་ཐིམ་པར་བསམ་མོ༎
དེ་ལྟར་ཡང་ཡང་བྱས་པས་རོའི་ལུས་ལ་དབུགས་དང་དྲི་ལ་སོགས་པ་བྱུང་ན་
འབྱོངས་པ་ཡིན་པས་ཉམས་འོག་ཏུ་ཚུད་དོ། །དེ་ནས་ལས་ལ་སྦྱང་བ་ནི་མཚམས་
བཀྲོལ་ལལ། མི་རོ་གསར་པ་མཚན་ལྡན་སོགས་བཙལ་ལ། སྔར་གྱི་མཎྜལ་གྱི་སྟེང་
དུ་རང་ལ་ཁ་བསྟན་ལ་བཞག རྒྱན་གདགས་པ་སོགས་བྱས་ལ། རང་ཡི་དམ་གྱི་
ལྷར་གསལ་བཏབ་ལ་ཐ་མལ་གྱི་ལུས་ཀྱི་ཞེན་པ་དོར་ནས་སྣང་སྲིད་ཀྱི་ཆོས་ཐམས་
ཅད་སྒྱུ་མ་ལྟ་བུར་ཤེས་པར་བྱས་ལ་ཐ་མལ་གྱི་འཁྲུལ་རྟོག་གི་བག་ཆགས་སྤངས་་་་
431

ནས། བླ་མ་དང་ཆོས་སྐྱོང་ལ་གཏོར་མ་ཕུལ། བར་ཆད་མི་འབྱུང་བའི་གསོལ་བ་
གདབ། དེ་ནས་རང་དང་རོ་གཉིས་ཀ་ལྷར་གསལ་བའི་ཐུགས་ཀར་ཡི་གེ་ཧཱུཾ་རེ་
གསལ་གདབ། དེ་ནས་རོ་དང་རང་གཉིས་ཁ་སྤྲད་དེ། རང་གི་སྙིང་གའི་ཧཱུཾ་དེ་སྣ་
བུག་གཡས་པ་ནས་རླུང་ཕྱིར་འགྲོ་བ་དང་བསྡོངས་ནས་རོའི་སྣ་བུག་གཡོན་ནས་་་
ཞུགས་པར་བསམ་ཞིང་། རླུང་སེམས་ཧཱུཾ་ལ་དྲག་ཏུ་གཏད་དེ་རླུང་ནང་དུ་མི་རྔུབ་
པར་ཕྱིར་དྲག་ཏུ་གཏང་ངོ་། །དེ་ལྟར་བྱས་པས་རོའི་ལུས་ལ་དབུགས་ལ་སོགས་
པ་བྱུང་ན། ཡིད་དུ་འོང་བའི་གྲོགས་ཀྱིས་འཕྲོད་པའི་ཟས་བྱིན་ནས་ཟླ་བ་ཕྱེད་
ཙམ་བར་དུ་སྦ་བར་བྱ་ཞིང་། བརྟན་པ་ཐོབ་ཀྱི་བར་དུ་ཕུང་པོ་རྙིང་པ་གཞན་དུ་
སྦའོ། །དེ་ནས་ཕུང་པོ་རྙིང་པ་ལ་དྲིན་ལན་གླན་པའི་ཕྱིར་བསྲེག་པ་དང་ཚ་ཚ་
གདབ་པ་སོགས་བྱས་ལ། ལུས་གསར་བ་དེ་ཉིད་ཀྱིས་སེམས་ཅན་གྱི་དོན་རྒྱ་ཆེན་
པོ་བྱའོ། །ཞེས་བླ་མ་རྣམས་འཆད་དོ། །རྒྱུད་དང་འགྲེལ་པ་ཁུངས་ཐུབ་ཀྱི་ལུགས་
ཀྱིས་དེ་འདྲ་མི་དགོས་པའི་གྲོང་དུ་འཇུག་ལུགས་བཤད་དོ། །རང་གི་ལུས་ལས་
རྣམ་ཤེས་བཏོན་ནས་གཞན་གྱི་གྲོང་དུ་འཇུག་པ་འདི་ལ་འཕོ་བ་ལ་གསུངས་པ་་་་་
ལྟར་ལྷ་གསོད་པ་དང་མི་གསོད་པར་འགྲོ་བའི་རྣམ་གཞག་མ་གསུངས་ཤིང་།
འདི་དུས་ལ་བབ་ནས་འཆི་བའང་མིན་ལ། དུས་མིན་དུ་རང་གིས་རང་བསད་
པའི་ཉེས་དམིགས་གསུངས་པའང་འདི་ལ་མི་སྣང་བས་འཆི་སྲིད་མཚན་ཉིད་པ་་་་
མིན་ནོ། །དེ་མིན་པའི་རྒྱུ་མཚན་གྱིས་ཕ་རོལ་གྱི་གྲོང་དུ་འཇུག་པ་དེའང་མངལ་
སྐྱེས་སོགས་བཞི་པོ་གང་གིའང་སྐྱེ་བ་འཛིན་ཚུལ་མེད་པས་སྐྱེ་སྲིད་མཚན་ཉིད་་་་་་
པའང་མིན་ནོ། །དེའི་ཕྱིར་འདི་ནས་རྣམ་ཤེས་འཐོན་ནས་ཕ་རོལ་གྱི་གྲོང་དུ་མ་
ཞུགས་པའི་བར་ཡོད་ཀྱང་བར་སྲིད་མཚན་ཉིད་པའང་མིན་ནོ། །དེས་ན་ལུས་སྔ་
མ་ལ་བརྟེན་པའི་ཆོས་ཀྱི་དྲན་པ་ལ་སོགས་པ་སྔ་མ་དོར་བའི་རྒྱུ་མཚན་གྱིས་་་་་་་་་་
432

ཉམས་པའང་མེད་དོ། །འདི་འདྲ་བའི་རྣམ་གཞག་རྣམས་ལེགས་པར་ཤེས་པ་ལ་
ནི་དཔལ་འདུས་པའི་སྒྱུ་ལུས་ཀྱི་མན་ངག་རྣམས་ལེགས་པར་ཤེས་དགོས་པར་་་་་་་
སྣང་ངོ་། །རྣམ་ཤེས་རང་གཞན་ལ་འཇུག་པ་གཉིས་གསུངས་ཀྱང་། གཉིས་པ་བླ་
མ་རྣམས་ཀྱིས་མ་བཤད་པར་སྣང་བས་འདིར་མ་བྲིས་སོ།
།གཉིས་པ་ལམ་ལ་
བོགས་འབྱིན་པའི་ཐབས་སྤྱོད་པ་ནི། ཚེ་འདིར་མཆོག་འགྲུབ་པ་ལ་སྤྱོད་པ་དགོས་
ལ།
འདི་ལའང་བསྐྱེད་རིམ་པའི་སྤྱོད་པ་དང་རྫོགས་རིམ་པའི་སྤྱོད་པ་གཉིས་
དང་། དེ་རེ་རེ་ལའང་སྤྲོས་བཅས་དང་། སྤྲོས་མེད་དང་། ཤིན་ཏུ་སྤྲོས་མེད་ཀྱི་
སྤྱོད་པ་གསུམ་བྱེད་པར་སྒྲོན་གསལ་ལས་གསུངས་སོ།
།དེ་ལ་སྤྱོད་པ་ཞེས་པའི་
དོན་ནི་རང་བཞིན་ཡོངས་སུ་ཤེས་པའི་སྒོ་ནས་འདོད་ཡོན་སྤྱི་དང་། ཁྱད་པར་
རིག་མའི་འདོད་ཡོན་ལ་ལོངས་སྤྱོད་པས་དེ་ཁོ་ན་ཉིད་ཀྱི་རྟོགས་པ་ཕུལ་དུ་ཕྱིན་་་་
པར་འགྲོ་བ་ཞིག་གོ །དེའི་ཕྱིར་ཤིན་ཏུ་སྤྲོས་མེད་ཀྱི་སྤྱོད་པ་ནི་ཡེ་ཤེས་ཀྱི་ཕྱག་
རྒྱའི་རིག་མའི་འདོད་ཡོན་ལ་ལོངས་སྤྱོད་པ་ཡིན་ཞིང་། སྤྱོད་པ་གཞན་གཉིས་ནི་
ལས་ཀྱི་ཕྱག་རྒྱའི་འདོད་ཡོན་ལ་ལོངས་སྤྱོད་པའོ། །དེ་དག་ཀྱང་གླུ་གར་ལ་སོགས་
པའི་བྱ་བའི་སྤྲོས་པ་ཤིན་ཏུ་རྒྱས་པ་དང་། དེ་བསྡུས་ནས་འབྲིང་དུ་གྱུར་པ་དང་།
ཕྱིའི་བྱ་བའི་སྤྲོས་པ་ཀུན་བཞག་པའི་དབང་གིས་གསུམ་དུ་ཕྱེ་བའོ། །བྱེད་པའི་
དུས་ནི་སྒྱུ་ལུས་སྒྲུབ་པའི་འགོ་རྩོམ་པའི་དུས་དང་། སྒྱུ་ལུས་གྲུབ་ནས་འོད་གསལ་
སྦྱོང་བའི་དུས་དང་། སློབ་པའི་ཟུང་འཇུག་ཐོབ་ནས་མི་སློབ་པའི་ཟུང་འཇུག་
ཐོབ་པའི་ཕྱིར་དུ་བྱེད་པའི་དུས་གསུམ་མོ། །འདི་རྣམས་འདིར་སྨོས་པ་ནི་མན་
ངག་གི་གནད་ཚང་བ་ལ་འདི་རྣམས་ཀྱང་དགོས་སོ། །ཞེས་ཁ་བསྐང་བ་དང་། དེ་
དག་གི་བག་ཆགས་གཞག་པའི་ཕྱིར་བྱས་ཀྱི། རྒྱ་ཆེར་ནི་ཚིག་མངས་སུ་དོགས་
པས་མ་བྲིས་ཏེ། ཤེས་པར་འདོད་ན་འདུས་པའི་མན་ངག་ལས་བཙལ་བར་བྱའོ། །
433

གསུམ་པ་འབྲས་བུ་མངོན་དུ་བྱེད་པའི་ཚུལ་ནི། སློབ་པའི་ཟུང་འཇུག་ཐོབ་པ་ན་
འོད་གསལ་བསྒོམས་པས་གཉིས་སྣང་འཁྲུལ་བའི་བག་ཆགས་སྦྱངས་ནས་ཆོས་སྐུ་་
མཐར་ཐུག་པ་མངོན་དུ་གྱུར་པའི་ཚེ་སློབ་པའི་ཟུང་འཇུག་སྒྱུ་མའི་སྐུ་མི་སློབ་པའི་
ཟུང་འཇུག་གི་སྐུར་འགྱུར་ཞིང་། འཁོར་བ་ཇི་སྲིད་བར་སྐུ་དེ་གཉིས་ལས་མི་གཡོ་
བར་བཞུགས་སོ། །དེ་འདྲ་བའི་དག་པ་གཉིས་ལྡན་གྱི་ཡུལ་གྱི་འོད་གསལ་ནི་
འདུས་མ་བྱས་པའི་ཆོས་ཀྱི་སྐུ་དང་། ཡུལ་ཅན་གྱི་འོད་གསལ་ནི་ཡེ་ཤེས་ཆོས་ཀྱི་
སྐུ་དང་། བདེ་བ་ཆེན་པོའི་སྐུ་ཞེས་ཀྱང་བྱའོ། །དེའི་རྟེན་གཟུགས་ཀྱི་སྐུ་རླུང་
སེམས་ཙམ་ལས་གྲུབ་པ་ནི་ལོངས་སྐུ་ཡིན་ལ། སྐུ་དེ་གཉིས་ངོ་བོ་གཅིག་ལ་ལྡོག་
པ་ཐ་དད་ཙམ་ཡིན་ཞིང་། གཟུགས་སྐུ་དེ་ལ་གཉིས་སུ་མེད་པའི་ཡེ་ཤེས་ཀྱི་སྐུ་
ཞེས་ལན་དུ་མར་གསུངས་པས།
གཟུགས་སྐུ་སངས་རྒྱས་ཀྱི་སས་མ་བསྡུས་པར་
གདུལ་བྱའི་རྒྱུད་ཀྱིས་བསྡུས་པ་དང་། ཤེས་པ་ལས་ངོ་བོ་ཐ་དད་པའི་བེམས་པོར་
འདོད་པ་དང་། འབྲས་བུའི་སྐབས་སུ་ཡེ་ཤེས་མེད་པ་སོགས་སུ་སྨྲས་པ་ནི་ལེགས་
པར་སྨྲས་པ་མིན་པར་ཤེས་པར་བྱའོ། །དེ་འདྲ་བའི་ཟུང་འཇུག་གི་སྐུ་དེས་མཆོག་
གི་སྤྲུལ་པའི་སྐུ་ལ་སོགས་པའི་སྤྲུལ་པ་དུ་མ་ཞིག་མཛད་དོ། །འདིའི་ཀ་དཔེ་རྩ་
བའི་སྡོམ་སྔ་མ་ཡིན་ཟེར་བ་དང་། ཀ་དཔེ་ཕྱི་མ་ཡིན་ཟེར་བ་གཉིས་འདུག་པའི་
སྔ་མ་ལ་མི་མཐུན་པ་ཆེར་ཡོད་པ་གཉིས་སྣང་ཞིང་། ཕྱི་མ་ལ་མར་པས་མཛད་པ་
ཡིན་ཟེར་བའི་འགྲེལ་པ་གཅིག་ཀྱང་སྣང་མོད་ཀྱང་། འདུས་པའི་མན་ངག་མར་
པས་མཛད་ཟེར་བ་སོགས་ཁ་གཡར་མང་པོ་སྣང་བས། མཐའ་གཅིག་ཏུ་ཡིད་ཆེས་
པ་དཀའ་བར་སྣང་ངོ་། །ཡང་མར་པས་མཛད་ཟེར་བའི་ཚིགས་བཅད་དང་ཚིག་
རྐང་གཉིས་གཅིག་ཏུ་བཟུང་བའི་ཚིག་རྐང་བརྒྱད་མ་ཞེས་པ་གཅིག་དང་། ཆོས་
དྲུག་རྡོ་རྗེའི་མགུར་ཞེས་པ་གཉིས་ལ་ནི་གདམས་ངག་གི་ས་བོན་ཙམ་མ་གཏོགས་་
434

པ་ནུས་པ་ལྷག་པོ་བཏོན་པ་མི་འདུག་ལ། ཁྱད་པར་དུ་གཏེར་ནས་བཏོན་པ་ཡིན་
ཟེར་བའི་ཆོས་དྲུག་གི་མན་ངག་མང་པོ་འདུག་པ་ལ་ནི་ཡིད་བརྟན་ཡོད་སྙམ་པ་་་་
མི་སྣང་ངོ་། །དེ་ལྟ་ན་རྗེ་མར་པ་ནས་རྔོག་སྟོན་དང་། མཚུར་སྟོན་དང་། རྗེ་
བཙུན་མིད་ལ་ལ་བརྒྱུད་པ་གསུམ་དང་། མིད་ལ་ནས་ཆོས་རྗེ་སྒམ་པོ་པ་དང་།
རས་ཆུང་པའི་ཕྱོགས་ནས་བརྒྱུད་པ་གཉིས་དང་། སྒམ་པོ་པ་ནས་བརྒྱུད་པ་སོ་
སོར་གྱེས་པ་མང་པོའི་གདམས་ངག་ཕལ་མོ་ཆེའི་རྣམ་གཞག་རྣམས་ཀྱི་མི་འདྲ་་་་་་
བའི་ཁྱད་པར་མང་པོ་སྣང་བ་རྣམས་ཁོང་དུ་ཆུད་པར་བྱས་ཤིང་། གཏུམ་མོའི་
སྐོར་རྣམས་ཏེ་ལོ་པ་ལ་སློབ་དཔོན་ཙརླ་པ་ཞེས་པ་ནག་པོ་སྤྱོད་པའི་བཀའ་བབས་
ཡིན་ཟེར་བ་སྣང་བས། གདམས་ངག་སྔར་ཡོད་ལ་གཞི་བྱས་ནས་བསྣན་དགོས་པ་
དང་། གསལ་དུ་གཏང་དགོས་པ་རྣམས་སམ་བྷུ་ཊའི་དཔྱིད་ཐིག་དང་། ནག་པོ་
སྤྱོད་པའི་དཔྱིད་ཐིག་ལ་བརྟེན་ནས་བཤད། སྒྱུ་ལུས་དང་། འོད་གསལ་གྱི་སྐོར་
རྣམས་འདུས་པའི་མན་ངག་ཡེ་ཤེས་སྙིང་པོས་བསྟན་པ་ལས་རྙེད་པར་འདུག་་་་
པས། གསང་འདུས་ལ་བརྟེན་ནས་བཤད་དགོས་པ་རྣམས་མར་ལུགས་ཀྱི་འདུས་
པའི་གདམས་ངག་ལ་གཞི་བྱས་ནས་འཕགས་པ་ཡབ་སྲས་ཀྱི་གཞུང་ལ་བརྟེན་་་་་་་
ནས་བཤད། འཕོ་བ་དང་གྲོང་འཇུག་གདན་བཞི་ལ་བརྟེན་ཟེར་བ་ནི། དེ་ཁོ་
ནར་མ་ཟད་སམ་བྷུ་ཊ་དང་། རྡོ་རྗེ་མཁའ་འགྲོ་སོགས་རྒྱུད་སྡེ་མང་པོ་ལ་བརྟེན་
པའང་གོ་དགོས་པས། དེ་གཉིས་ཀྱི་སྤྱི་བའི་གོ་བ་སྐྱེད་པའི་ཚུལ་ཡང་བཤད་པས་
ཤིན་ཏུ་ཡིད་ཆེས་པར་བྱའོ། །
སྨྲ་བ་ཟླ་མེད་ཐུབ་པའི་དབང་པོ་ཡིས། །འགྲོ་བའི་དོན་དུ་གསུངས་པའི་
གསུང་རབ་ནི། །ཀུན་གྱི་མཆོག་ནི་རྣལ་འབྱོར་བླ་མེད་ཀྱི། །རྣལ་འབྱོར་མ་ཡི་རྒྱུད་
དང་ཕ་རྒྱུད་ཡིན། །མ་རྒྱུད་ལ་བརྟེན་ཨ་ཐུང་སྲོག་རྩོལ་གྱི། །ཙཎྜ་ལི་ལ་གནད་དུ་

435

བསྣུན་པ་ལས། །གཉུག་མ་ལྷན་སྐྱེས་ཡེ་ཤེས་མཚོན་པའི་ཐབས། །འདི་ཉིད་གཙོ་
བོར་རྩལ་དུ་བཏོན་པ་ལས།
།དཔལ་ལྡན་འདུས་པའི་སྒྱུ་ལུས་འོད་གསལ་དང་། །
རྡོ་རྗེ་གདན་བཞིའི་འཕོ་བ་གྲོང་འཇུག་ཀྱང་། །དེ་ལ་བརྟེན་ནས་ཇི་བཞིན་སྐྱེད་
བྱེད་པ། །གྲུབ་ཆེན་ཏེ་ལོ་ནཱ་རོའི་གདམས་པ་མཆོག །དཔལ་ལྡན་ནཱ་རོ་ཆོས་དྲུག་
ཅེས་གྲགས་པ། །གངས་རིའི་ཁྲོད་འདིར་སྐལ་ལྡན་མཐའ་ཡས་ལ། །ཟབ་མོ་རྡོ་རྗེ་
ཐེག་པའི་དགའ་སྟོན་མཆོག །ཀུན་ནས་སྩོལ་བར་མཛད་པའི་གདམས་པ་འདི། །
སྔོན་གྱི་བསོད་ནམས་ཆེན་པོའི་མཐུས། །ཡངས་པའི་སྲིད་ལ་དབང་བསྒྱུར་ཞིང་། །
སྐྱབས་གསུམ་གཙུག་གི་རྒྱན་འཛིན་པ། །མི་དབང་གྲགས་པའི་མཚན་ཅན་དང་། །
དེའི་གཅུང་ཡངས་པའི་རྣམ་དཔྱོད་ཀྱིས། །ལུང་གི་བསྟན་པའི་དེ་ཉིད་གཟིགས། །
ཟབ་མོའི་མངོན་རྟོགས་ཚོགས་ཀྱིས་འབྱོར། །ཆོས་རྗེ་བསོད་ནམས་མཚན་ཅན་
གྱིས། །རིན་ཆེན་ས་ལེ་སྦྲམ་མང་གི །མཎྜལ་བཅས་ཏེ་བསྐུལ་བ་དང་། །ད་དུང་
ལམ་བཟང་འདི་ལ་ནི། །མོས་པ་ཤིན་ཏུ་མང་བའི་ཕྱིར། །གཞན་ལ་ཕན་པར་
འགྱུར་སྙམ་ནས། །བདག་གིས་འབད་པས་འདི་བརྩམས་སོ། །དམིགས་པ་སྐྱོང་
ཚུལ་གསལ་ལ་འདྲིལ། །སོ་སོའི་གོ་བ་དམིགས་ཕྱེད་ཅིང་།
གཞུང་དང་འབྲེལ།
།དེ་ཡང་ཡིད་ཆེས་
།འདི་གསུམ་འདི་ཡི་ཁྱད་པར་རོ། །ཟབ་མོའི་གནས་ནི་
མཐོང་བར་དཀའ། །སོ་སོའི་སྐྱེ་བོའི་བློ་མིག་ཞན། །དེ་ཕྱིར་ནོངས་པ་གང་མཆིས་
པ། །དཔའ་བོ་མཁའ་འགྲོས་བཟོད་པ་མཛོད། །ལེགས་པར་བཤད་པའི་དགེ་བ་
ཡིས། །འགྲོ་ཀུན་བླ་མེད་ཐེག་འཇུག་ཅིང་།
།ལམ་བཟང་འདི་ཡང་རྒྱས་གྱུར་
ཅིག །
ཅེས་ཟབ་ལམ་ནཱ་རོའི་ཆོས་དྲུག་གི་སྒོ་ནས་འཁྲིད་པའི་རིམ་པ་ཡིད་ཆེས་་་་་་་་་
གསུམ་ལྡན་ཞེས་བྱ་བ་འདི་ནི། མིའི་དབང་པོ་ཆེན་པོ་གྲགས་པ་རྒྱལ་མཚན་པའི་
436

བཀས་བསྐུལ་ཞིང་། ཆོས་ཀྱི་རྗེ་བསོད་ནམས་རྒྱལ་མཚན་པའི་གསུང་གིས་ཡང་
ཡང་དུ་ནན་ཏན་དུ་མཛད་དེ། གཏུམ་མོ་ལ་སོགས་པའི་གནད་རྣམས་ལེགས་པར་
ཐོན་པ་དང་། ཅུང་ཟད་རྣམ་པར་དབྱེ་དགོས་པ་ཐུན་མོང་བ་དང་ཐུན་མོང་མ་
ཡིན་པའི་ཚུལ་རྣམས་སོ་སོར་ཕྱེ་བ་གཅིག་གྱིས་ཞེས་བསྐུལ་བའི་དོན་དུ་དང་།
སྲོལ་འདི་ཕྱོགས་འདིར་འཕྲིན་ལས་ཤིན་ཏུ་ཆེ་བར་བྱུང་འདུག་ནའང་། ད་ལྟ་
དར་རྒྱས་ཆེ་རྒྱུ་མི་འདུག་ཅིང་། འོན་ཀྱང་ཕྱོགས་མོས་བྱེད་པ་ཤིན་ཏུ་མང་བར་
འདུག་པ་ལ་ཕན་པའི་བསམ་པ་རྣམ་པར་དག་པས་ཀུན་ནས་བསླངས་ནས། མང་
དུ་ཐོས་པའི་དགེ་སློང་སྤོང་བ་པ་ཤར་ཙོང་ཁ་པ་བློ་བཟང་གྲགས་པའི་དཔལ་གྱིས་
འབྲོག་རི་བོ་ཆེ་དགེ་ལྡན་རྣམ་པར་རྒྱལ་བའི་གླིང་དུ་སྦྱར་བའི་ཡི་གེ་པ་ནི་དཀའ་་་
བཞི་པ་རིན་ཆེན་དཔལ་ལོ། །སརྦ་མངྒ་ལཾ། །
སྭ་སྟི། རྒྱལ་བསྟན་པད་ཚལ་ཕན་བདེའི་དྲི་བསུང་ཅན། །བཤད་སྒྲུབ་་་
འ